COD GALBEN | Vreme caniculară în București și alte 20 de județe. Temperaturile vor ajunge la 38 de grade Celsius.
Opt membri ai echipajului au murit în urma prăbușirii unui avion cargo ucrainean în Grecia. Mii de persoane au fost evacuate în timp ce incendiile de vegetație scapă de sub control în Spania și Franța. Şeful forţelor armate ale Marii Britanii: "Zvonurile privind asasinarea lui Vladimir Putin sunt iluzii". Alina Mungiu Pippidi: "O finală la prezidențiale între Dacian Cioloș și Mircea Geoană ar însemna niște alegeri frumoase și curat euro-atlantice". Consecinţele conflictului din Ucraina ar putea accelera tranziţia energetică verde a Germaniei.
Administraţia Naţională de Meteorologie a emis vineri un cod galben de caniculă în 20 de judeţe şi în Bucureşti, valabil vineri şi sâmbătă. Vor fi 35-38 de grade Celsius şi nopţi tropicale. În jumătatea de sud a ţării vântul va sufla cu 55 km/h.În Bucureşti şi judeţele Prahova, Dâmboviţa, Argeş, Vâlcea, Dolj, Iaşi, Bacău, Vaslui, Vrancea, Galaţi, Buzău, Brăila, Tulcea, Ialomiţa, Constanţa, Ilfov, Călăraşi, Giurgiu, Teleorman şi Olt vremea va fi caniculară, se vor înregistra temperaturi maxime de 35…38 de grade, iar indicele temperatură-umezeală (ITU) va atinge sau va depăşi pragul critic de 80 de unităţi.În jumătatea de sud a ţării local şi temporar vântul va avea intensificări, cu viteze la rafală în jurul a 55 km/h.În Dobrogea, sudul Moldovei, cea mai mare parte a Munteniei şi local în Oltenia nopţile vor fi tropicale, cu temperaturi minime ce nu vor coborî sub 20 de grade.Indicele temperatură-umezeală (ITU) va depăşi pragul critic de 80 de unităţi şi în Câmpia de Vest.